PATVIRTINTA

Vilniaus rajono savivaldybės

administracijos direktoriaus

2019 m. balandžio d.

įsakymu Nr. A27(1)-

**2019 M. TARPTAUTINIO MTB DVIRAČIŲ MARATONO „WILIA“ NUOSTATAI**

**Nemenčinė 2019-05-01**

**Dviračių maratonas yra nekomercinis renginys, esantis vienas iš organizacijos „Maratony Kresowe“   
MTB dviračių maratono etapų.**

**I. Tikslas**

1. Propaguoti sveiką gyvenimo būdą.
2. Dviračių turizmo skatinimas.
3. Išsiaiškinti stipriausius MTB dviračių maratonų sportininkus.
4. Draugiškumo tarp tautų skatinimas.

**II. Organizatoriai**

1. **Vilniaus rajono savivaldybės administracijos Kultūros, sporto ir turizmo skyrius**.
2. **NGO „Maratony Kresowe“ ul. Ciołkowskiego** 157, 15 – 545 Baltstogė, tel. +48509282463, faks. +48586539180. Internetinis puslapis www.maratonykresowe.pl,   
   el. p. biuro@maratonykresowe.pl.
3. **Vilniaus rajono savivaldybės sporto mokykla** A. Mickevičiaus g. 20, Nemenčinė, LT- 15170 Vilniaus r., Tel./faks. +370 52 371439, mob. +370 655 06554, El. paštas vrssportomokykla@gmail.com, [www.sportomokykla.lt](http://www.sportomokykla.lt).
4. **Vilniaus rajono savivaldybės administracijos Nemenčinės miesto seniūnija**.

**III. Dalyvavimo sąlygos**

1. Renginys yra atviras. Dalyviai privalo:

* Užpildyti registracijos formą elektroniniu būdu (arba raštiškai). Jei dalyviui varžybų dieną nėra sukakę 18 metų, privaloma pateikti tėvų arba globėjų sutikimą. Registracija vykdoma internetiniame puslapyje www.maratonykresowe.pl, užpildžius paraiškos formą <http://maratonykresowe.pl/?page_id=1777>.
* Sumokėti starto mokestį.

2. Varžybų dalyvis, užpildęs registracijos formą, pasižada, kad:

* Startuoja nieko neverčiamas ir pats prisiima visą atsakomybę už savo veiksmus. Už nepilnamečius dalyvius atsako ir visą atsakomybę prisiima jų tėvai arba globėjai.
* Yra susipažinęs ir sutinka su varžybų nuostatais.
* Sutinka, kad visos varžybų metu padarytos nuotraukos, filmuota medžiaga, reportažai su jo rezultatais ar asmenybe gali būti naudojamos televizijos, radijo, žiniasklaidos, MTB dviračių maratonų ciklo organizatoriaus arba rėmėjų marketingo tikslais.
* Yra pasiruošęs dalyvauti MTB dviračių maratone, jam nėra žinomos sveikatos sutrikimo priežastys, kurios galėtų būti kliūtimi dalyvauti maratone.
* Nurodyti asmens duomenys yra teisingi.

3. Varžybų dalyvis privalo :

* Laikytis varžybų nuostatų reikalavimų (nebus atsižvelgiama į tai, kad dalyvis nėra skaitęs nuostatų, ar nežino jame nurodytų reikalavimų).
* Laikytis kelių ir saugaus eismo taisyklių.
* Vykdyti policijos ar organizatoriaus tvarkos pareigūnų nurodymus renginio metu.
* Turėti galvą apsaugantį, specialiai šiai veiklai pritaikytą šalmą, taip pat turėti techniškai tvarkingą dviratį.
* Kultūringai elgtis distancijoje.
* Savarankiškai įveikti distanciją. Draudžiama startuoti dviračiais, varomais elektra ar kitais būdais.

4.Varžybų dalyvis privalo varžybų metu turėti du starto numerius (priekyje ant dviračio ir ant nugaros), taip pat elektroninį laiko matavimo laikrodį. Abu numeriai turi būti gerai matomi, galima naudoti tik organizatorių numerius.

**IV. Mini distancijos vykdymo taisyklės bei dalyvių globa**

1. Nepilnamečiai dalyviai, neturintys dviratininko paso (kortos), gali startuoti tik lydimi suaugusiųjų.
2. Lydintis asmuo turi užsiregistruoti varžybų sekretoriate.
3. Lydintys asmenys registracijos metu gaus specialiuosius numerius, su kuriais galės judėti trasoje.
4. Lydintys asmenys prieš startą privalo išsirikiuoti globėjams skirtame sektoriuje.
5. Varžybų metu mini distancijos trasoje gali būti tik šio važiavimo dalyviai ir globėjai. Kiti asmenys iš trasos bus šalinami.
6. Globėjas važiuoja dalyviui iš paskos ir privalo praleisti kitus Mini varžybų dalyvius.
7. Globėjams draudžiama stumti Mini distancijos varžybų dalyvius.
8. Globėjai, nesilaikantys „Fair play“ principo, bus diskvalifikuoti ir kituose varžybų etapuose negalės startuoti mini distancijos varžybose.
9. Globėjai privalo važiuoti su kietu šalmu ir laikytis visų dalyvio taisyklių.
10. Maratono ir pusmaratonio dalyviai jokiu būdu negali trukdyti varžytis ir kištis į Mini distancijos varžybų organizavimą.

**V. Starto mokesčiai**

* A lentelėje nurodomas starto mokestis dalyviams, besiregistruojantiems 7 dienas prieš varžybas;
* B lentelėje nurodomas starto mokestis dalyviams, besiregistruojantiems likus mažiau nei 7 dienoms iki varžybų.

|  |  |  |
| --- | --- | --- |
|  | **A lentelė** | **B lentelė** |
| Maratonas, pusmaratonis | 13,00 € | 16,00 € |
| Fit | 10,00 € | 12,00 € |
| Mini | 7,00 € | 7,00 € |
| Mikro | 2,00 € | 2,00 € |

**Taikomos nuolaidos:**

5% nuolaida taikoma dalyviui, mokančiam pavedimu vieną kartą už nemažiau nei 5 startus, arba komandai, mokančiai pavedimu vieną kartą už mažiausiai 5 dalyvius pagal atitinkamą tarifą, taikomą registracijos dieną.

10% nuolaida taikoma dalyviui, mokančiam pavedimu vieną kartą už nemažiau nei 8 startus, arba komandai, mokančiai pavedimu vieną kartą už mažiausiai 10 dalyvių pagal atitinkamą tarifą, taikomą registracijos dieną.

30% nuolaida taikoma įsigyjant visą paketą visiems „Maratony kresowe“ etapams (išskyrus Baltarusiją) mokant pavedimu (maratonas, pusmaratonis – 135,00 €; Fit – 98,00 €; Mini – 75,00 €.

PASTABA

* Nuolaidos nesumojamos
* Į starto paketą neįeina Baltarusijos etapas.

KOMANDŲ ATSISKAITYMO TAISYKLĖS

„Komandos piniginė“ - komanda gali sumokėti bet kokią sumą, nuo kurios po lenktynių bus imamas mokestis už startuojančius dalyvius pagal registracijos dieną galiojančius tarifus ir dalyvių skaičių.

KITI MOKESČIAI (Maratonas, pusmaratonis, Fit, Mini)

* Starto rinkinys (laiko matavimo sistema, starto numeriai) – 10,00 €
* Užstatas už starto rinkinį vienam startui, galimas grąžinimas tą pačią dieną – 10,00 €
* Mokestis už starto rinkinio nuomą vienoms varžyboms, išskaičiuojamas iš užstato – 2,00 €
* Elektroninė laiko matavimo sistema (be starto numerio) – 8,00 €
* Mokestis už starto numerio išdavimą (be elektroninės laiko matavimo sistemos) – 2,00 €
* Starto numeris atminimui – 2,00 €
* Elektroninės laiko matavimo sistemos baterijos pakeitimas – 3,50 €

Starto mokestis gali būti mokamas banko pervedimais, pašto pavedimais į Organizatoriaus banko sąskaitą ir grynaisiais pinigais varžybų sekretoriate. Mokant banko ar pašto pavedimais būtina nurodyti mokėjimo paskirtį, pvz., „Starto mokestis už Maratony Kresowe - ...“. Jei nenurodysite mokėjimo paskirties, jis bus įskaitytas į kitą maratono datą. Pervedimai turi būti atliekami likus ne mažiau kaip 5 dienoms iki varžybų.

Organizatorius neatsako už banko ir pašto pavedimų terminus. Vienintelis įmokų priėmimo kriterijus yra jų apskaitos Organizatoriaus sąskaitoje data.

Organizatorius negrąžina dalyvio mokesčio žmonėms, kurie nebaigė varžybų arba nestartavo. Mokėjimai, atlikti į Organizatoriaus sąskaitą, nurodžius vieną etapą ir dalyvaujant kitame, negrąžinami. Dalyvio mokestį galima perkelti į kitą etapą ar kitam asmeniui iš anksto raštiškai patvirtinus faktą ir pateikus mokesčio mokėjimo patvirtinimą (pavedimo kopiją). Mokestis gali būti perkeltas prieš varžybas, už kurias jis buvo sumokėtas.

Sąskaitos - faktūros už starto mokesčius išduodamos dalyvio prašymu per 7 dienas nuo mokėjimo atlikimo.

Organizatorius gali atleisti nuo starto mokesčio pakviestus svečius, savanorius, atliekančius su renginio organizavimu susijusius darbus ir trasų tvarkymu, taip pat žmones, remiančius „Maratony Kresowe“ fondo veiklą.

Organizatorius nevykdo komercinės veiklos. Sąvoka „starto mokestis“ reiškia mokėjimą į „Maratony Kresowe“ fondą, skirtą tik įstatyminiams tikslams - sporto varžybų organizavimo rėmimui.

**Atsiskaitomoji sąskaita**

Fundacja „Maratony kresowe“, mBank

IBAN: PL70 1140 2004 0000 3402 7478 4775

BIC SEPA: BREXPLPW

**VI. Varžybų programa**

Kiekvienas etapas yra vykdomas pagal programą:

9:30 – 12:50 registracija varžybų sekretoriate.

11:00 – Mikro varžybų dalyvių startas.

11.15 – Fit varžybų dalyvių startas

11:16 – Mini maratono varžybų dalyvių startas.

12:50 – Maratono dalyvių startas.

13:00 – Pusmaratonis dalyvių startas.

14:00 – Fit, Mini ir Mikro varžybų nugalėtojų apdovanojimai.

15.30 – Pusmaratonio varžybų nugalėtojų bei prizininkų apdovanojimai.

16:15 – Maratono nugalėtojų bei prizininkų apdovanojimai.

16:30 – Renginio pabaiga.

**VII. Distancijos**

* Mikro: 200-500 m
* Mini: 5-10 km
* Fit: 15-20 km
* Pusmaratonis: 25-40 km
* Maratonas: 50-100 km.

**VIII. Varžybų pravedimas**

1. Varžybų pravedimo būdas (bendras startas, važiavimas laikui, persekiojimo lenktynės ir t.t.) ir kita informacija apie varžybas bus pateikiama varžybų internetiniame puslapyje bei varžybų sekretoriato skelbimų lentoje.
2. Organizatorius turi teisę įvesti sektorinį startą.
3. Varžybų distancija bus pažymėta strėlytėmis, nurodančiomis važiavimo kryptį, juostomis bei skiriamaisiais ženklais.
4. Varžybų distancijoje gali būti pavojingos atkarpos, statūs nusileidimai ir pakilimai ir t. t.; už teisingą jų įveikimą atsakingas varžybų dalyvis.
5. Būtina atsargiai elgtis tose vietose, kur apie pavojingą kelio ruožą įspėja ženklai; taip pat kai trasa yra techniškai sudėtinga.
6. Trasoje bus įrengti kontroliniai punktai. Kontrolinio punkto išvengimas bus baudžiamas diskvalifikacija.
7. Maratono bei pusmaratonis distancijoje bus maitinimo punktai.
8. Draudžiama varžybų metu klausytis muzikos ir važiuoti užsidėjus ausines.
9. Dalyvis turi teisę dalyvauti vienoje varžybų distancijoje.
10. Dalyviai, kurie finišuos po laiko limito pabaigos, nebus klasifikuojami.

**IX. Fair play**

Lėčiau važiuojantis varžybų dalyvis turi praleisti ir netrukdyti jį lenkiančiam sportininkui. Sudėtingose vietose lenkiantis varžovas turi perspėti frazėmis: „Dešinė laisva“, „Kairė laisva“, taip informuodamas priešais važiuojantį dalyvį, iš kurios pusės rengiasi atlikti lenkimo manevrą. Finišo sprinto metu varžybų dalyvis privalo laikytis savo kelio (krypties).

**X. Nauda dalyviams**

Sumokėjus starto mokestį dalyvis gauna:

* Laiko skaičiavimo sistemą;
* Starto numerius;
* Medicininę pagalbą;
* Galimybę dalyvauti loterijose dalyviams;
* Teisę naudotis maisto punktais trasose;
* Atstatomąjį maitinimą finiše

**XI. Amžiaus grupės**

1. Mikro:

* Vaikai iki 4 metų
* 5 metų amžiaus vaikai
* 6 metų amžiaus vaikai

2. Mini:

* Vaikai (berniukai) 7- 8 metų amžiaus
* Vaikai (berniukai 9-10 metų amžiaus
* Berniukai 11 – 12 metų amžiaus
* Vaikai (mergaitės) 7-10 metų amžiaus
* Mergaitės 11 – 12 metų amžiaus

3. Fit:

* Jaunutės 13 – 14 metų amžiaus
* Moterys K1/K2 (15-34 metų amžiaus)
* Moterys K3 (35-44 metų amžiaus)
* Moterys K4 (45 metų ir vyresnės)
* Jaunučiai 13-14 metų amžiaus
* Hobby vyrai (15-64 metų amžiaus)
* Vyrai V6 (65 metų ir vyresni)

4. Pusmaratonis, vyrai:

* Jauniai – 15 – 16 metų amžiaus
* Jaunimas – 17-18 metų amžiaus
* Vyrai V1 gr. – 19-24 metų amžiaus
* Vyrai V2 gr. – 25-34 metų amžiaus
* Vyrai V3 gr. – 35-44 metų amžiaus
* Vyrai V4 gr. – 45-54 metų amžiaus
* Vyrai V5 gr. – 55-64 metų amžiaus
* Vyrai V6 gr. – 65 metų amžiaus ir vyresni
* Vyrai OPEN

5. Pusmaratonis, moterys:

* Moterys M1 gr. – 15-24 metų amžiaus
* Moterys M2 gr. – 25-34 metų amžiaus
* Moterys M3 gr. – 35-44 metų amžiaus
* Moterys M4 – 45 metų amžiaus ir vyresnės
* Moterys OPEN

6. Maratonas:

* Vyrai V1 gr. – 16-24 metų amžiaus
* Vyrai V2 gr. – 25-34 metų amžiaus
* Vyrai V3 gr. – 35-44 metų amžiaus
* Vyrai V4 gr. – 45-54 metų amžiaus
* Vyrai V5 gr. – 55 metų amžiaus ir vyresn.
* Vyrai OPEN
* Moterys OPEN

7. Komandinė klasifikacija:

* Komandinė klasifikacija MARATONAS – (bendroji įskaita)
* Komandinė klasifikacija PUSĖ MARATONO – (bendroji įskaita)
* Komandinė klasifikacija Mini / Fit – (bendroji įskaita)

**XII. Bendroji įskaita**

Bendroji įskaita bus skaičiuojama pagal šias nuostatas:

* Bendroji įskaita bus skaičiuojama Maratono, Pusės maratono ir Mini maratono distancijose
* Visose kategorijose (atskirai moterys/ atskirai vyrai) taškai skaičiuojami naudojantis formule:
* Tšk. = (nugalėtojo laikas/ sportininko, kuriam skaičiuojami taškai laikas) x 1000
* Bendrojoje įskaitoje skaičiuojami 8 geriausi dalyvio ar komandos startai.
* Sporto trofėjus gaus penki geriausi sportininkai, baigę minimaliai 8 varžybas.

Papildomi taškai – sportininkai gali gauti papildomų taškų, įskaičiuojamų į bendrąją įskaitą už papildomus pasiekimus, kuriuos nustato organizatorius.

**XIII. Komandinė įskaita**

1. Komanda registruota įskaitai gali būti formali arba neformali grupė sportininkų, reprezentuojančių sporto klubą, asociaciją, švietimo įstaigą arba įmonę.
2. Komandinėje įskaitoje bus vertinamos komandos, užregistravusios mažiausiai 4 dalyvius.
3. Komandos rezultatas bus skaičiuojamas, kai varžybas baigia bent du komandos dalyviai.
4. Komandinės įskaitos dalyvių taškai skaičiuojami pagal bendros įskaitos taškų skaičiavimo formulę.
5. Komandos dalyvis pradeda pelnyti komandai taškus nuo to momento, kai buvo priimtas į komandą.
6. Komandiniai įskaitai skaičiuojami 4 geriausių komandos sportininkų rezultatai (pgl. kiekvieno maratono rezultatą).
7. Klasifikacija bus vedama atskirai kiekvienai distancijai: Maratono, Pusės maratono bei Fit/Mini maratono.

**XIV. Superklasifikacija**

1. Super Finisher – baigęs visas lenktynes sezono metu.
2. Finisher – baigęs visas lenktynes sezono metu minus 1.
3. Klasifikacija bus skaičiuojama atskirai maratono, pusės maratono, mini maratono distancijoms individualiai amžiaus grupėse.

**XV. Starto sektoriai**

* 1 Sektorius – dalyviai su 900 i daugiau sektorinių taškų
* 2 Sektorius – dalyviai su 820 – 899 sektorinių taškų.
* 3 Sektorius – dalyviai su 750 – 819 sektorinių taškų.
* 4 Sektorius – likę dalyviai.

1. Klasifikuojant sportininkus pagal starto sektorius bus imami 5 geriausi startų rezultatai. Pirmose varžybose bus atsižvelgta į praėjusio sezono rezultatus.
2. Sportininkas gali kreiptis į organizatorių dėl pritarimo startuoti iš geresnio sektoriaus, prašymą motyvuodamas kitų panašių varžybų rezultatais. Prašymą kartu su paraiška į varžybas sportininkas organizatoriui privalo pateikti elektroniniu paštu rejestracja@maratonykresowe.pl. Varžybų dieną prašymai nebus svarstomi.

Sektorių klasifikacija Mini ir Fit Maratonų varžybose:

* 1 sektorius : jaunučiai ir jaunutės ;
* 2 sektorius: likę Fit Maratono dalyviai;
* 3 sektorius: vaikai;
* 4 sektorius: mažieji vaikai ir juos lydintys asmenys (globėjai).

Organizatorius pasilieka teisę numatyti atskirų sektorių startą su laiko tarpais.

Sportininkas, startavęs ne iš savo starto sektoriaus, gaus 10 baudos minučių.

**XVI. Kelių eismas**

1. Maratonas vyks kelyje, kur eismas bus iš dalies ribotas. Pavojinguose kelio ruožuose policija ir organizatorių savanoriai padės reguliuoti eismą.
2. Dalyviai turi būti atidūs, reaguoti į išvažiuojančias transporto priemones iš šalutinių keliukų, miško, laukų ir t.t.
3. Visi dalyviai viešojo eismo keliuose turi laikytis kuo arčiau dešinės pusės, laikytis kelių eismo taisyklių, kelių eismo ženklų, taip pat policijos bei organizatoriaus nurodymų.
4. Organizatorius neprisiima atsakomybės už eismo įvykius trasoje.

**XVII. Baudos**

1. Už nuostatų nesilaikymą vyr. teisėjas gali skirti baudas:

* Įspėjimą
* Baudos minutes (pridedamos prie dalyvio laiko)
* Diskvalifikaciją
* Taškų baudą – bus atimami taškai nuo bendros įskaitos bei nuo superklasifikacinės įskaitos.
* Piniginę baudą.

2. Ginčytinus klausimus, nenumatytus nuostatose, taip pat nuostatų interpretavimo klausimus, bendru susitarimu su organizatoriumi sprendžia vyr. teisėjas.

**XVIII. Natūralios aplinkos apsauga**

1. Draudžiama šiukšlinti trasoje (mesti pakuotes nuo energetinių batonėlių, gėrimų ir t.t.), išskyrus vietas skirtas sportininkų maitinimui. Šiukšlinimas bus baudžiamas numatytomis nuostatose baudomis, įskaitant diskvalifikaciją.
2. Draudžiama naudoti stiklinius indus, buteliukus, ir kt. trasoje bei šalia jos.
3. Šiukšlės turi būti metamos į specialius šiukšlių rūšiavimo konteinerius.

**XIX. Protestai**

1. Protestus galima teikti tik varžybų dieną vyr. teisėjui. Vėliau pateikiami protestai nebus nagrinėjami. Protestas pateikiamas raštu, su protestu taip pat mokamas užstatas 15 eur. Užstatas nėra grąžinamas, jei vyr. teisėjas kartu su organizatoriumi išnagrinėję skundą nuspręs, kad jis nepagrįstas - skundas bus atmestas.
2. Sportininkas, kuris tikisi būti apdovanotas (pagal rezultatą), turi pasitikslinti savo laiką ir rezultatą varžybų finišo protokole ir esant nesutapimams pateikti pastabas teisėjams prieš prasidedant apdovanojimo ceremonijai. Pastabas dėl rezultatų galima teikti tris dienas po varžybų el. paštu wyniki@maratonykresowe.pl.

**XX. Antidopingo kontrolė**

1. „Maratony Kresowe“ varžybose negali dalyvauti sportininkai, kurių sportinė veikla sustabdyta dėl dopingo vartojimo.
2. Organizatorius gali prašyti maratono nugalėtojų, prizininkų bei atsitiktiniu būdu atrinktų sportininkų atlikti dopingo testus. Jei sportininkas atsisakys atlikti testus – jis bus diskvalifikuojamas.

**XXI. Papildoma informacija**

1. Organizatorius yra apdraustas nuo civilinės atsakomybės varžybų dalyvių atžvilgiu.
2. Organizatorius nesuteikia dalyviui gyvybės, sveikatos ar civilinės atsakomybės draudimo dėl ligos, nelaimingo atsitikimo, sužalojimo, mirties ar bet kokio nuostolio ar žalos, kuri gali kilti dėl dalyvavimo varžybose.
3. Organizatorius, visi su juo dirbantys asmenys, taip pat asmenys, susiję su „Maratony Kresow“ ciklo organizavimu, neatsako už dalyvių nelaimingus atsitikimus, galimus susidūrimus, asmeninius, daiktinius ir materialinius nuostolius, atsiradusius prieš renginį, renginio metu ar po jo dėl dalyvių kaltės. Nelaimingų atsitikimų ir civilinės atsakomybės draudimas yra varžybų dalyvių atsakomybė.
4. Organizatorius nėra materialiai atsakingas už pamestus daiktus varžybų metu.
5. Dalyvis, kuris nusprendžia nebetęsti varžybų, apie tai turi pranešti savanoriams, dirbantiems trasoje arba varžybų sekretoriate.
6. Dviračių remontas turi būti atliekamas matomoje trasos vietoje.
7. Varžybos vyks bet kokiu oru, išskyrus force majeure atvejus, kurių neįmanoma numatyti. Organizatorius negrąžina starto mokesčio, jei tokia situacija iškyla varžybų dieną arba varžybų metu.

**XXII. Baigiamosios nuostatos**

1. Organizatorius pasilieka teisę keisti nuostatus. Aktuali nuostatų redakcija skelbiama oficialiame „Maratony kresowe“ internetiniame puslapyje www.maratonykresowe.pl, Vilniaus rajono savivaldybės internetiniame puslapyje www.vrsa.lt, taip pat varžybų biure.
2. Dėl visų nuostatuose nepaminėtų dalykų, klausimų sprendimo, taip pat dėl nuostatų interpretacijos kartu su organizatoriumi sprendžia vyr. teisėjas.